Indicatori utilizați în sistemul public de pensii pentru anul 2021
 

I. Câştigul salarial mediu brut utilizat la fundamentarea bugetului asigurărilor sociale de stat este de:

• 5.429 lei – în perioada 1 ianuarie – 11 martie 2021 (conform Legii nr. 6/2020);

• 5.380 lei - începând cu data de 12 martie 2021 (conform Legii nr. 16/2021).

 

!!!!! Pe cale de consecință, valoarea câştigului salarial mediu brut, aferentă lunii martie 2021, este de 5.399 lei.

 

II. Cotele de contribuţii de asigurǎri sociale, sunt următoarele:

• 25% - datorată de către persoanele fizice care au calitatea de angajaţi sau  pentru care există obligaţia plăţii contribuţiei de asigurări sociale;

• 4%  - datorată în cazul condiţiilor deosebite de muncă;

• 8%  - datorată în cazul condiţiilor speciale de muncă;

 

Pe cale de excepție, persoanele fizice care realizează venituri din salarii şi asimilate salariilor realizate în baza contractelor individuale de muncă încheiate cu angajatori care desfăşoară activităţi în sectorul construcţii şi care se încadrează în condiţiile prevăzute la art. 60 pct. 5 din Legea nr. 227/2015, cu modificările şi completările ulterioare, datorează o cotă de contribuție de asigurări sociale de 21,25%.

 

!!!! În cazul acestor persoane fizice, angajatorii nu datorează cota de contribuţie de asigurări sociale pentru condiţii deosebite şi/sau condiții speciale de muncă.
 

Cota de contribuţie de asigurări sociale datorată de persoanele fizice care au încheiat contract de asigurare socială este de 25%.
 

Cota de contribuţie aferentă fondurilor de pensii administrate privat este de 3,75% și este inclusă în cota de contribuţie de asigurări sociale datorată de către persoanele fizice care au calitatea de angajaţi sau pentru care există obligaţia plăţii contribuţiei de asigurări sociale, cu excepția persoanelor care desfășoară activități în sectorul construcții.

 

III. Începând cu 13 ianuarie 2021: 
• Venitul minim lunar asigurat în baza contractului de asigurare socială este de 2.300 lei (valoarea salariului de bază minim brut pe ţară garantat în plată);

• Cuantumul contribuției de asigurări sociale aferent acestui venit este de 575 lei.

     

IV. Valoarea punctului de pensie în anul 2021 se menține la 1.442 lei,
 

V. Indicele de corecţie pentru anul 2021 se menține la 1,41.
 

VI. Cuantumul ajutorului de deces: 
·  În perioada 1 ianuarie - 11 martie 2021    

• 5.429  lei  - în cazul decesului asiguratului sau pensionarului;

• 2.715 lei   - în cazul decesului unui membru de familie al asiguratului sau pensionarului.

·  Începând cu data de 12 martie 2021    

• 5.380 lei - în cazul decesului asiguratului sau pensionarului;

• 2.690 lei - în cazul decesului unui membru de familie al asiguratului sau pensionarului. 

 

VII. Indemnizaţia socială pentru pensionari este de 800 lei.
 

VIII. În anul 2021, în cazul pensionarilor de invaliditate încadraţi în gradul I de  invaliditate, indemnizaţia pentru însoţitor se menține la 1.154 lei.

 

Alte precizări:
 

Veniturile lunare din pensii care depășesc 2.000 lei sunt supuse impozitării cu 10%.

 

Persoanele fizice, cu venituri din pensii, beneficiază de asigurare în sistemul asigurărilor sociale de sănătate fără plata contribuţiei de asigurări sociale de sănătate.

 

Prin excepţie de la prevederile referitoare la stabilirea salariului de bază minim brut pe ţară garantat în plată:

- pentru personalul încadrat pe funcţii pentru care se prevede nivelul de studii superioare, cu vechime în muncă de cel puţin un an în domeniul studiilor superioare, începând cu data de 13 ianuarie 2021, salariul de bază minim brut pe ţară garantat în plată se stabileşte la 2.350 lei;

- în perioada 1 ianuarie 2021 – 31 decembrie 2028, pentru domeniul construcţiilor, salariul de bază minim brut pe ţară garantat în plată se stabileşte la 3.000 lei. Această prevedere se aplică doar în cazul domeniilor de activitate prevăzute la art. 60 pct. 5 din Legea nr. 227/2015, cu modificările şi completările ulterioare.

 

Aceste valori sunt reglementate, după caz, prin următoarele acte normative:

- Legea nr. 16/2021 a bugetului asigurărilor sociale de stat pe anul 2021; 

- Legea nr. 227/2015 privind Codul fiscal, cu modificările şi completările ulterioare;

- alte prevederi aplicabile în anul 2021.

